**MADONAS NOVADA PAŠVALDĪBA**

**ĒRGĻU PIRMSSKOLAS IZGLĪTĪBAS IESTĀDE “PIENENĪTE”**

Reģ. Nr.40900006960

Jāņa Grota iela 2, Ērgļi, Ērgļu pagasts, Madonas novads, LV- 4840 tālrunis: +371 64871130, e-pasts: [erglupienenite@madona.edu.lv](mailto:erglupienenite@madona.edu.lv)

ĒTIKAS KODEKSS

30.08.2024.

Izdots saskaņā ar LR Izglītības likumu, Vispārējās izglītības likumu, Izglītojamo tiesību aizsardzības likumu, Valsts pārvaldes iekārtas likuma

1. panta pirmās daļas 2. punktu,
2. panta pirmās daļas 4. punktu, MK noteikumu nr.630, 2017, gada 17. oktobrī

APSTIPRINĀTS

Ar Madonas novada PII “Pienenīte”

vadītājas Everitas Elizabetes Zaretokas

30.08.2024 rīkojumu Nr. 1-14/40

Ērgļos

# Vispārējie noteikumi

* 1. Ērgļu pirmsskolas izglītības iestādes “Pienenīte” (turpmāk-

Iestāde) Ētikas kodeksa (turpmāk- Kodekss) mērķis stimulēt Iestādes darbinieku garu, veidot atvērtu, labvēlīgu un atbildīgu Iestādes kolektīvu.

* 1. Iestādes darbinieks savā darbībā ievēro Kodeksu. Situācijās, kas nav minētas šajā Kodeksā, darbinieks rīkojas saskaņā ar vispārējām uzvedības normām.
  2. Kodeksa uzdevumi ir:
     1. veicināt darbinieka likumīgu un godprātīgu darbību izglītojamo, viņu vecāku un Iestādes interesēs;
     2. rosināt darbiniekus būt uzticamiem un taisnīgiem, godprātīgi un atbildīgi veikt savus pienākumus, sekot ētikas pamatprincipiem darbā, savstarpējā saskarsmē un personīgajā uzvedībā.
  3. Ikviens Iestādes darbinieks tiek aicināts:
     1. rūpēties par Iestādes labo slavu, nepieļaut rīcību, kas dara negodu un grauj Iestādes prestižu;
     2. vērsties pret nepamatotām apsūdzībām un citām darbībām, kas var mazināt Iestādes godu un autoritāti sabiedrībā;
     3. saglabāt un vairot Iestādes izglītības tradīcijas;
     4. saudzīgi izturēties pret Iestādes īpašumu, taupīt tās rīcībā esošos resursus;
     5. nenonākt konfliktā ar humānisma principiem un cilvēktiesību normām;
     6. turēt doto vārdu, pēc labākās sirdsapziņas pildīt savus pienākumus un uzņemtās saistības;
     7. uzturēt cieņas un labestības pilnas savstarpējās attiecības, veidot Iestādē tolerances, uzticamības, taisnīguma, atklātības un atbildības atmosfēru;
     8. vienlīdzīgi attiekties pret visiem Iestādes izglītojamiem, darbiniekiem, izglītojamo likumiskajiem pārstāvjiem un viesiem; vērsties pret jebkādu diskrimināciju pēc rases, nacionālās piederības, reliģijas, atšķirīgas kultūras, sociālā statusa, politiskās pārliecības, dzimuma, vecuma u. c. pazīmēm;
     9. ar savu rīcību vai bezdarbību nenodarīt ļaunumu izglītojamiem, viņu likumiskajiem pārstāvjiem un citiem Iestādes kolektīva locekļiem;
     10. aizstāvēt domas un runas brīvību, bet neizmantot to ļaunprātīgi un savtīgos nolūkos;
     11. balstīties uz apliecinošiem faktiem, vēršoties pret jebkādām korupcijas

izpausmēm Iestādē un informējot Iestādes vadību vai kompetentas iestādes par ikvienu šādu gadījumu;

* + 1. atzīt savas kļūdas un labot tās, būt gatavam atbildēt par savu rīcību un tās izraisītajām sekām;
    2. nekritizēt aizmuguriski, bet atklāti un konstruktīvi, norādot uz trūkumiem, izvairīties no rupjiem un cieņu aizskarošiem apvainojumiem un neslavas celšanas. Kritikā nepieļaut personīgo attiecību kārtošanu, bet balstīties uz faktiem, tos godīgi interpretēt un korekti izmantot argumentācijā;
    3. neizmantot intrigas un liekulību kā savstarpējo attiecību kārtošanas vai karjeras nodrošināšanas veidu un atriebību kā atbildi uz pamatotu kritiku;
    4. noraidīt kā nepieņemamu uzspiestu prasību paust lojalitāti politiskām personām un citām autoritātēm, partijām un sabiedriskām organizācijām;
    5. respektēt citu cilvēku privātās dzīves konfidencialitāti;
    6. nepārtraukti papildināt zināšanas un attīstīt prasmes savas profesionālās darbības jomā, ētikā un saskarsmē ar līdzcilvēkiem;
    7. rīkoties taisnīgi, ievērojot personu vienlīdzību likuma priekšā un neizrādot nepamatotas privilēģijas kādai no tām.

# Iestādes skolotāja un skolotāja palīga rīcības profesionālās ētikas pamatprincipi

* 1. Iestādes skolotājam un skolotāja palīgam, pildot savus amata pienākumus, kā arī ikdienā, jāievēro profesionālās ētikas pamatprincipi:
     1. veidot izglītojamos iejūtību, labestību un saprotošo attieksmi pret atšķirīgu kultūru cilvēkiem, pret veciem, slimiem cilvēkiem, pret pretējo dzimumu,

mazākiem izglītojamieem, neaizsargātām būtnēm, kā arī pret cita rakstura cilvēkiem;

* + 1. kopt dialoga kultūru;
    2. vienmēr apzināt savu atbildību pret izglītojamajiem, viņu likumiskajiem pārstāvjiem, sabiedrību un cilvēci;
    3. veicināt izglītojamo potenciālo spēju atraisīšanos un viņu personību veidošanos;
    4. attīstīt izglītojamo patstāvību, spēju brīvi un atbildīgi lemt un rīkoties;
    5. ar savu darbu un dzīvesveidu apliecināt stingru nostāju pret ļaunumu un netaisnību;
    6. neizmantot savas privilēģijas, lai uzspiestu kādus politiskus, reliģiskus uzskatus;
    7. veicināt pedagoģisko zināšanu un tikumiskās kultūras pilnveidi, veicinot labas attiecības ar izglītojamo likumiskajiem pārstāvjiem, izglītojamieem un attiecībām kolektīvā;
    8. skolotājam veidot un uzturēt dialogu ar izglītojamo likumiskie pārstāvjiem;
    9. rūpēties par koleģialitāti, atklāti vēršoties pret darbībām, kas vājina draudzīgas attiecības kolektīvā;
    10. cienīt izglītojamā personību un tā savdabību;
    11. katrā izglītojamajā saskatīt pozitīvās īpašības un veidot savas attiecības ar viņu, balstoties uz tām;
    12. nedalīt izglītojamos tīkamajos un netīkamajos;
    13. uzklausīt izglītojamo domas un rēķināties ar tām;
    14. uzklausīt izglītojamā kritiku un nezaudēt pašsavaldīšanos;
    15. uzklausīt vecāku kritiskās piezīmes un censties rast kopīgu risinājumu;
    16. būt iecietīgam, labestīgam, nepieļaut rupjību attiecībās ar izglītojamajiem, kolēģiem, likumiskajiem pārstāvjiem;
    17. mācīt izglītojamo būt iejūtīgam pret citiem un pārvarēt vājības sevī;
    18. neizpaust un neizmantot viņam uzticētos vai citādā ceļā iegūtos izglītojamo noslēpumus;
    19. attiecībās ar izglītojamajiem nepieļaut izsmieklu, ļaunu ironiju, iebiedēšanu;
    20. iejūtīgi izturēties pret izglītojamajiem, kuriem ir īpašās vajadzības, nekad neatgādināt tiem viņa fiziskos vai garīgos trūkumus;
    21. izsakot padomus un aizrādījumus, ņemt vērā izglītojamā vecuma psiholoģiskās īpatnības un iespējas uztvert apmācību;
    22. izglītojamajam neizteikt nepatīkamu patiesību publiski, citu vienaudžu klātbūtnē;
    23. neteikt likumiskajiem pārstāvjiem nepatīkamu patiesību par viņu izglītojamo cita klātbūtnē;
    24. nedarīt neko tādu, kas varētu mazināt izglītojamā cieņu un respektu pret saviem likumiskajiem pārstāvjiem un citiem viņam tuviem cilvēkiem;
    25. ar savām zināšanām, rīcību un stāju vienmēr rādīt izglītojamajiem ētiskas uzvedības piemēru, apliecinot Kodeksa nozīmi Iestādes ikdienas dzīvē.

# Iestādes darbinieka rīcības profesionālās ētikas pamatprincipi

* 1. Darbinieks izturas ar cieņu pret Iestādi, darba devēju un Iestādes darbiniekiem:
     1. amata pienākumus darbinieks veic atbildīgi, izmantojot savas zināšanas,

prasmes, iemaņas un darba pieredzi, lai sasniegtu profesionāli visaugstāko rezultātu;

* + 1. apzinās, ka ētiska uzvedība ir atkarīga nevis no vadības rīkojumiem, bet gan no personiskās attieksmes pret saviem pienākumiem un ētikas normām;
    2. saskarsmē ar citām personām nepieļauj savu kolēģu goda vai cieņas

aizskaršanu; nepieļauj kolēģu aprunāšanu, ir pieklājīgs, iecietīgs, laipns, izpalīdzīgs;

* + 1. izturas ar cieņu pret visu profesiju pārstāvjiem, respektējot ikviena likumiskās intereses, viņu veikto darbu, tiesības un pienākumus un neizmantojot neliterāro leksiku;
    2. ar savu izturēšanos pret citiem darbiniekiem un personām nerada pamatu aizdomām par negodīgu rīcību un ietekmējamu stāvokli;
    3. nav augstprātīgs un autoritārs pret kolēģiem, ņem vērā citu viedokli un to profesionāli izvērtē;
    4. sadarbojas ar kolēģiem, sniedzot un saņemot nepieciešamo palīdzību profesionālo pienākumu izpildē un ļaunprātīgi neizmanto kolēģu uzticēšanos;
    5. nekavē oficiālu informāciju, ko var vai vajag izpaust, nonākšanu atklātībā, un nesniedz nepatiesu vai maldinošu informāciju; drīkst izpaust informāciju tikai saskaņā ar normatīvo aktu prasībām par tās atklātību vai konfidencialitāti;
    6. informāciju, kas darbiniekam kļuvusi zināma, pildot darba vai amata

pienākumus, prettiesiski neizpaust un neizmanto mērķiem, kas nav saistīti ar amata pienākumu veikšanu vai konkrētu darba uzdevumu pildīšanu;

* + 1. veicot savus pienākumus: nepārvērtē savas darbaspējas, kvalifikācijas līmeni vai iegūto pieredzi, nenoniecina citu darbinieku darbu;
    2. ir kompetents savā specialitātē, patstāvīgi papildina savas zināšanas un iemaņas;
    3. neiesaistās darbībā, profesijā vai pasākumā, kas var radīt šaubas par viņa godprātību, objektivitāti un neatkarību, vai negatīvi iespaidot Iestādes

reputāciju;

* + 1. strādājošie ar cieņu uzklausa citu darbinieku viedokli, bet viedokļu nesakritības gadījumos sniedz objektīvus un korektus argumentus;
    2. ievēro darba disciplīnu, darbā par primāro uzskata amata pienākumu pildīšanu. Darbu veic rūpīgi un apzinīgi, uzņemoties personīgu atbildību par savu darbību vai bezdarbību un tās sekām;
    3. vienlaikus atrodoties darba attiecībās ar citu darba devēju, darbinieks ievēro ētikas pamatprincipus un normas;
    4. ārpus darba laika darbinieks izvēlas tādu uzvedības stilu, lai neradītu šaubas par objektīvu un godīgu profesionālo pienākumu veikšanu Iestādē.

# Iestādes Ētikas kodeksa realizācija

* 1. Iestādes Kodekss ir pieejams visiem tās darbiniekiem un sabiedrībai: tas atrodas Iestādes lietvedībā, elektroniskā formā - Iestādes mājas lapā un skolvadības sistēmā e-klase;
  2. Ar Kodeksu tiek iepazīstināts ikviens Iestādes kolektīva loceklis un ar parakstu apliecina, ka ievēros tā norādes, kā arī visi tie, kas stājas darba attiecībās ar Iestādi.
  3. Darbinieks sniedz informāciju tiešajam vadītājam par šī Kodeksa pārkāpumiem, ko izdarījuši citi darbinieki, gadījumiem, kad tie rīkojas nelikumīgi, neētiski.
  4. Grozījumus un papildinājumus Kodeksā var ierosināt Iestādes vadītājs, darbinieki, izglītības metodiķis.

Ērgļu PII “Pienenīte” vadītāja: \_\_\_\_\_\_\_\_\_\_\_Everita Elizabete Zaretoka